Luister: Gesamentlike inisiatiewe om plaasmoorde te takel | Maroela Media
Die burgerregte-organisasie AfriForum het ’n opbouende vergadering met Senzeni Zokwana, minister van landbou, bosbou en visserye, gehad waar moontlike stappe bespreek is wat gedoen kan word om die veiligheid van boere en ander Suid-Afrikaners in landelike gebiede te verbeter.
AfriForum het sy kommer uitgespreek oor die feit dat Afrikaners gereeld deur senior politici uitgebeeld word as die sondebok. “Boere het families,” het Zokwana in reaksie hierop gesê. “Hulle voed die nasie. Hulle verdien ’n dankie, nie ’n moord nie.”
Ernst Roets, adjunk uitvoerende hoof van AfriForum, het gesê dié organisasie is dankbaar vir die minister se toeganklikheid. “AfriForum glo in ’n tweeledige strategie,” het Roets verduidelik. “Ons moet doen wat ons kan om plaaslike gemeenskappe te betrek om hulself te beveilig, maar ons moet ook saam met die regering werk om te verseker dat die probleem van albei kante af opgelos word. Uiteindelik is die toets in die syfers. Ons moet moontlike oplossings vir die probleem bespreek, ons moet projekte dryf en selfs beleidsveranderings aanbring, indien nodig, maar die einddoel moet wees om plaasmoorde uit te wis. Ons inisiatiewe moet volhoubaar wees.”
Ernst Roets - Vergadering met Landbou-minister
Ek hoop die regering is erenstig en nie net n gepraat soos in die verlede nie,dan net die teenoor gestelde te doen.
Bring die doodstraf terug en die probleem is opgelos
Die doodstraf is reeds in plek. Dit word toegepas op die onskuldige boere!